# Súbor Readme pre program PowerDVD 5.0

(c) Copyright CyberLink Corp.1997-2003

Ďakujeme vám za používanie programu CyberLink PowerDVD 5.0.

Tento súbor Readme obsahuje najnovšie informácie o programe PowerDVD 5.0. Úplné pokyny na používanie programu PowerDVD 5.0 nájdete v používateľskej príručke alebo v online pomocníkovi.

- Novinky v programe PowerDVD 5.0

- Hardvérová kompatibilita

- Všeobecné problémy s výkonom a kvalitou prehrávania

- Problémy spojené s technológiou CLEV/CLPV a systémové požiadavky

## Novinky v programe PowerDVD 5.0

### Zvuk

- Podporuje 8-kanálové zvukové karty a výstup až 8 diskrétnych zvukových kanálov. (*)

- Certifikovaná technológia Dolby Virtual Speaker umožňuje získať virtuálny priestorový zvuk prostredníctvom 2 reproduktorov. (*)

- Technológia CLMEI (CyberLink Multi-channel Environment Impression) konvertuje stereofónny zvuk na viackanálový výstup. K dispozícii máte hudobné a filmové režimy podľa vlastného výberu. (*)

- Technológia TruSurroundXT(tm) Headphone, založená na technológii SRS TruSurroundXT, poskytuje optimalizované prostredie pre slúchadlá. Používa technológie TruSurround, Dialog Clarity Enhancement a TruBass, ktoré poskytujú virtuálny priestorový zvuk a virtuálne basy pre slúchadlá. (*)

- Zmena časovej mierky využíva technológiu spracovania tónov, ktorá umožňuje prehrávať zvuk od rýchlosti 0,5x po 2x bez tónového skreslenia.

- Priamy výstup 24/96 LPCM podporuje 24-bitový/96 kHz výstup dynamického, čistého zvuku s kódovaním LPCM. Ak chcete zapnúť túto funkciu, mali by ste mať zvukovú kartu, ktorá podporuje 24-bitový/96 kHz zvukový výstup.

Poznámka (*): Viackanálové formáty DTS/Dolby Digital, Dolby Virtual Speaker, CLMEI a TruSurroundXT Headphone sú voliteľné a vo vašej verzii programu PowerDVD nemusia byť k dispozícii.

### Video

- Technológia CLEV (CyberLink Eagle Vision) dynamicky zisťuje obsah videa a mení pomer jasu, kontrastu a sýtosti na dosiahnutie ostrejšieho a živšieho videa.

- CLPV (CyberLink Pano Vision) je nelineárna technológia rozťahovania videa, ktorá konvertuje video s pomerom strán 4:3 na širokouhlé zobrazenie (a naopak) s minimálnym viditeľným skreslením.

### Formáty prehrávania

- Podporuje prehrávanie všetkých formátov CD a DVD: VCD, SVCD, DVD-Video, DVD-R/RW, DVD+R/RW a MiniDVD.

- Podporuje prehrávanie súborov kódovaných vo formáte DivX (.AVI, .DIX, .DIVX) prostredníctvom vstavaného dekodéra DivX. (*)

- Podporuje prehrávanie súborov DVD (DVD-Video, DVD-VR, DVD+VR) z ľubovoľného priečinka na pevnom disku.

- Kompatibilný s novými jednotkami DVD-RAM, DVD-R/RW, DVD+R/RW, DVD-Multi, DVD-Dual alebo kombinovanými jednotkami DVD-ROM/CD-RW s rozhraním IEEE 1394, USB2.0, ATAPI, SCSI alebo CardBus.

Poznámka (*): Dekodér DivX je voliteľný a nemusí byť k dispozícii vo vašej verzii programu PowerDVD.

### Navigácia a ovládacie prvky

- Konfigurovateľná expresná ponuka umožňuje zobraziť alebo skryť skupiny ovládacích prvkov v expresnej ponuke.

- Funkcia na úpravu záložiek umožňuje premenovať a vymazať záložky v Zobrazovači záložiek.

- Automaticky vyhľadáva a prehráva mediálne súbory na disku bez zoznamu titulov na prehrávanie.

### Rôzne

- Indikátor zvukových možností zobrazuje, ktoré zvukové funkcie sú súčasťou vašej verzie programu PowerDVD.

- Indikátor uhla zobrazuje informácie o uhloch na disku DVD, ak sa zistia scény s viacerými uhlami.

- Pokročilá funkcia tvorby snímok umožňuje určiť cieľ snímky a veľkosť obrázka (pôvodná veľkosť videa, veľkosť okna s videom a vlastná veľkosť).

## Hardvérová kompatibilita

- Úplná podpora viackanálových zvukových zariadení (4/6/7/8) a zvukových zariadení S/PDIF, vrátane (nie však výhradne) zariadení vyrábaných spoločnosťami Analog Devices, Aureal, Creative, Cirrus/Crystal, CMedia, ESS, Fortemedia, KCTech, Philips/VLSI, Realtek, Sigmatel, SiS, TI, Yamaha, VIA a všetkých ostatných zariadení, ktoré podporujú rozhranie Microsoft WAVEFORMATEXTENSIBLE.

- Podpora známych zvukových kariet, vrátane (nie však výhradne) nasledujúcich:

  - Creative Sound Blaster Audigy2 6.1

  - Creative Sound Blaster Audigy

  - Karty triedy Creative Sound Blaster Live! 5.1

  - Hercules DIGIFIRE 7.1

  - Hercules GameTheater XP 6.1/7.1

  - M-Audio Revolution 7.1

  - Karty triedy Terratec Aureon 5.1/6.1/7.1

  - Turtle Beach Santa Cruz,

  - VideLogic Sonic Fury.

- Aby viackanálový výstup pracoval správne, odporúča sa nainštalovať najnovší ovládač od pôvodného výrobcu karty alebo zariadenia a nepoužívať ovládače, ktoré sú súčasťou systému Windows.

- Podporuje rozhranie Microsoft DirectX Video Acceleration (DXVA) v grafických čipoch alebo integrovaných čipových sadách od spoločností ATI, Intel, NVidia, SiS a VIA/S3. Funkcie urýchľovania zahŕňajú inverznú diskrétnu kosínusovú transformáciu, hardvérovú kompenzáciu pohybu a zmiešavacie jednotky alfa vedľajšieho obrazu. Podporované sú nielen systémy Windows ME a Windows 98, ale aj Windows XP a Windows 2000.

- Ak je zapnutá funkcia "Hardvérové urýchľovanie", v niektorých systémoch sa môžu zobrazovať titulky v zvláštnych farbách. Spôsobuje to ovládač grafickej karty, ktorý podporuje iba starý formát rozhrania Microsoft DXVA. Ak chcete, aby funkcia pracovala bezchybne, odporúča sa nainštalovať najnovší ovládač od pôvodného výrobcu karty alebo čipu.

- Program PowerDVD 5.0 je plne optimalizovaný pre multimediálne inštrukčné sady, ako je napríklad AMD 3D Now! Technológia Professional, Enhanced 3D Now!, 3DNow!, Intel Streaming SIMD Extensions 2 (SSE2), SSE, MMX a Hyper-Threading.

- Kompatibilný s novými jednotkami DVD-RAM, DVD-R/RW, DVD+RW, DVD-Multi, DVD-Dual alebo kombinovanými jednotkami DVD-ROM/CD-RW s rozhraním IEEE 1394, USB 2.0, ATAPI, SCSI alebo CardBus, pokiaľ spĺňajú súpravu príkazov SFF8090 a SBP-2 (ak sú k dispozícii).

- Kompatibilný so všetkými čipovými sadami Centrino, Socket 478, Socket 423, Socket 370, Slot 1, Socket A a Slot A od spoločností Intel, VIA, SiS, ALi, NVIDIA a AMD. Kompatibilný aj so systémami Transmeta Crusoe.

## Všeobecné informácie o výkone a kvalite prehrávania

- Zapnutie profilov videa ako "Živý", "Kinosála" alebo "Jasný" namiesto profilu "Pôvodný" spotrebúva ďalší výkon procesora. Ak chcete používať tieto profily farieb, odporúča sa používať systém s rýchlosťou procesora aspoň 400 MHz.

- Ak chcete povoliť zvukové efekty ako systém Dolby Headphone, Dolby Virtual Speaker, SRS TruSurroundXT, CLMEI alebo dekodér Dolby Pro Logic II, alebo ak chcete prehrávať tituly DVD so stopami s digitálnym priestorovým zvukom DTS, odporúča sa používať procesor s rýchlosťou 400 MHz alebo vyššou a aspoň 128 MB pamäte RAM.

- V režime 2 reproduktorov (konfigurácia zvuku) môže byť hlasitosť zvuku pri zvolení možnosti "DirectSound3D" nižšia ako v režimoch "Stereo" alebo "Dolby Surround". Tento jav je normálny.

### Prehrávanie súborov DVD na pevnom disku:

- V prípade formátov DVD Video a DVD+VR by ste mali otvoriť priečinok "VIDEO_TS". V prípade formátu DVD-VR by ste mali otvoriť priečinok "DVD_RTAV".

- Funkcia automatického pokračovania nie je pre disk DVD k dispozícii.

- Záložky môžu byť nastavené počas prvého prehrávania, ale nebudú k dispozícii na obnovenie pri ďalšom prehrávaní množiny súborov.

### Režim DMA:

- Aby sa obmedzilo zaťaženie procesora pri pristupovaní k diskom DVD, DÔRAZNE sa odporúča zapnúť režim DMA pre jednotku DVD-ROM. Systémy Windows XP, Windows 2000, Windows ME, Windows 98 a Windows 98SE majú vstavanú podporu režimu DMA.

- Po nainštalovaní programu PowerDVD 5.0 sa automaticky spustí pomôcka od spoločnosti CyberLink na diagnostiku systému a pomôže vám zapnúť režim DMA. V systéme Windows XP sa však zobrazuje iba stav režimu DMA jednotiek DVD-ROM, pretože systém Windows XP zapne podporu režimu DMA v predvolenom nastavení počas inštalácie.

### Problémy so zobrazením:

- Aby sa zaručila správna činnosť programu PowerDVD, je potrebné nainštalovať rozhranie DirectX verzie 8.1 alebo vyššej.

- Aby sa zabezpečil optimálny výkon prehrávania a kvalita videa, program PowerDVD 5.0 vyžaduje podporu prekrývacej vrstvy rozhrania DirectDraw. Túto funkciu v súčasnosti podporujú takmer všetky grafické karty.

- Ak sa prekrývacia vrstva rozhrania DirectDraw nedá vytvoriť, program PowerDVD 5.0 bude používať pomalší režim nazývaný DirectDraw "off-screen". Dôvodom nemožnosti vytvoriť prekrývaciu vrstvu rozhrania DirectDraw môže byť príliš vysoké farebné rozlíšenie, rozlíšenie pracovnej plochy alebo príliš vysoká obnovovacia frekvencia obrazovky, takže na udržanie tvorby prekrývacej vrstvy zostáva nedostatočná šírka pásma. Ďalším dôvodom môže byť to, že grafická karta vyžaduje inštaláciu najnovšej súčasti DirectX Runtime. Skúste znížiť rozlíšenie pracovnej plochy, farebné rozlíšenie alebo obnovovaciu frekvenciu obrazovky a potom to skúste znova.

- Keďže video na diskoch DVD používa rozlíšenie vyššie ako 640x480, odporúča sa nespúšťať program PowerDVD pri rozlíšení 640x480.

## Problémy spojené s technológiou CLEV/CLPV a systémové požiadavky

- Ak chcete používať technológiu CLPV, dôrazne sa odporúča použiť grafickú kartu obsahujúcu 8 MB alebo viac video pamäte.

- CLPV a CLEV predstavujú dômyselné technológie spracovania videa, ktoré vyžadujú vyšší výkon procesora. Ak sú zapnuté obe tieto funkcie (najmä spolu s ostatnými zvukovými efektmi), odporúča sa z dôvodu optimálneho výkonu použiť minimálne procesor s frekvenciou 1,0 GHz.

- Technológie CLPV a CLEV sú implementované v spoločnosťou CyberLink patentovanom dekodéri videa, a preto nie sú k dispozícii, ak je zapnutá funkcia hardvérového urýchľovania.