# PowerDVD 5.0 Readme

(c) Πνευματικά δικαιώματα CyberLink Corp.1997-2003

Ευχαριστούμε που χρησιμοποιείτε το CyberLink PowerDVD 5.0!

Το παρόν αρχείο Readme περιέχει τις τελευταίες πληροφορίες σχετικά με το PowerDVD 5.0. Για πλήρεις οδηγίες χρήσης του PowerDVD 5.0, ανατρέξτε στην ηλεκτρονική βοήθεια ή στο εγχειρίδιο χρήσης.

- Τα νέα στοιχεία στο PowerDVD 5.0

- Συμβατότητα υλικού

- Γενικά θέματα απόδοσης και ποιότητας αναπαραγωγής

- Θέματα σχετικά με CLEV/CLPV και απαιτήσεις του συστήματος

## Τα νέα στοιχεία στο PowerDVD 5.0

### Ήχος

- Υποστηρίζει κάρτες ήχου 8 καναλιών και έξοδο έως και σε 8 διακριτά κανάλια ήχου. (*)

- Η πιστοποιημένη τεχνολογία εικονικών ηχείων Dolby δημιουργεί μια αίσθηση ψευδοπεριφερειακού ήχου με δύο ηχεία. (*)

- Η τεχνολογία CLMEI (CyberLink Multi-channel Environment Impression) μετατρέπει το στερεοφωνικό ήχο σε αποτέλεσμα εξόδου πολλαπλών καναλιών. Παρέχονται λειτουργίες μουσικής και ταινιών για να έχετε δυνατότητα επιλογής. (*)

- Τα ακουστικά TruSurroundXT(tm), που βασίζονται στην τεχνολογία SRS TruSurroundXT, έχουν βέλτιστη απόδοση. Διαθέτουν TruSurround, λειτουργία βελτίωσης ευκρίνειας διαλόγων και τεχνολογίες TruBass που δημιουργούν την εντύπωση ψευδοπεριφερειακού ήχου και εικονικού ήχου μπάσων. (*)

- Η τεχνολογία Time Stretch, η οποία χειρίζεται το ύψος του ήχου, επιτρέπει την αναπαραγωγή ήχου με ταχύτητα από 0,5x έως 2x χωρίς παραμόρφωση του ύψους του ήχου.

- Η άμεση έξοδος 24/96 LPCM υποστηρίζει έξοδο ήχου 24bit/96kHz LPCM για πιο καθαρό, κρυστάλλινο ήχο. Για να ενεργοποιήσετε αυτήν τη λειτουργία πρέπει να έχετε κάρτα ήχου που να υποστηρίζει έξοδο ήχου 24bit/96kHz.

Σημείωση (*): Οι λειτουργίες πολυκάναλου ήχου DTS/Dolby Digital, εικονικού ηχείου Dolby και ακουστικών TruSurroundXT είναι όλες προαιρετικές και μπορεί να μην είναι διαθέσιμες στην έκδοση του PowerDVD που χρησιμοποιείτε.

### Βίντεο

- Η τεχνολογία CLEV (CyberLink Eagle Vision) εξετάζει δυναμικά το οπτικό περιεχόμενο και αλλάζει τις αναλογίες φωτεινότητας/αντίθεσης/κορεσμού για να αποδώσει πιο ευκρινή και ζωντανή εικόνα.

- Η τεχνολογία CLPV (CyberLink Pano Vision) για μη γραμμική παραμόρφωση εικόνας μετατρέπει την εικόνα 4:3 σε προβολή ευρείας οθόνης (και το αντίστροφο) με ελάχιστη αισθητή παραμόρφωση.

### Φορμά αναπαραγωγής

- Υποστηρίζει την αναπαραγωγή όλων των φορμά CD & DVD: VCD, SVCD, DVD-Video, DVD-R/RW, DVD+R/RW και MiniDVD.

- Υποστηρίζει την αναπαραγωγή των κωδικοποιημένων αρχείων DivX (.AVI, .DIX, .DIVX) μέσω ενσωματωμένου αποκωδικοποιητή DivX. (*)

- Υποστηρίζει την αναπαραγωγή των αρχείων DVD (DVD-Video, DVD-VR, DVD+VR) από οποιονδήποτε φάκελο του σκληρού σας δίσκου.

- Συμβατό με τις νέες μονάδες DVD-RAM, DVD-R/RW, DVD+R/RW, DVD-Multi, DVD-Dual ή DVD-ROM/CD-RW combo drive με διασύνδεση IEEE 1394, USB2.0, ATAPI, SCSI ή CardBus.

Σημείωση (*): Ο αποκωδικοποιητής DivX είναι προαιρετικός και μπορεί να μην είναι διαθέσιμος στην έκδοση του PowerDVD που χρησιμοποιείτε.

### Στοιχεία ελέγχου πλοήγησης και εξυπηρέτησης χρήστη

- Στο μενού συντόμευσης με δυνατότητα διαμόρφωσης επιτρέπεται η εμφάνιση/απόκρυψη των ομάδων στοιχείων ελέγχου.

- Η λειτουργία επεξεργασίας σελιδοδεικτών επιτρέπει τη μετονομασία και τη διαγραφή των σελιδοδεικτών στα πλαίσια της λειτουργίας προβολής σελιδοδεικτών.

- Εντοπίζει αυτόματα και αναπαράγει αρχεία πολυμέσων στο δίσκο χωρίς λίστα εκτέλεσης.

### Διάφορα

- Ο ενδείκτης δυνατότητας ήχου υποδεικνύει ποιες λειτουργίες περιλαμβάνονται στην έκδοση του PowerDVD που χρησιμοποιείτε.

- Ο ενδείκτης γωνίας εμφανίζει τις πληροφορίες που αφορούν τη γωνία λήψης DVD, όταν εντοπίζονται σκηνές με πολλές γωνίες.

- Η βελτιωμένη λειτουργία στιγμιότυπων επιτρέπει τον προσδιορισμό του προορισμού και του μεγέθους εικόνας του στιγμιότυπου (αρχικό μέγεθος βίντεο, μέγεθος παραθύρου βίντεο και προσαρμοσμένο μέγεθος)

## Συμβατότητα υλικού

- Πλήρης υποστήριξη συσκευών πολυκάναλου ήχου (4/6/7/8) και ήχου S/PDIF, συμπεριλαμβανομένων (ενδεικτικά) των συσκευών των εταιρειών Analog Devices, Aureal, Creative, Cirrus/Crystal, CMedia, ESS, Fortemedia, KCTech, Philips/VLSI, Realtek, Sigmatel, SiS, TI, Yamaha, VIA καθώς και άλλων συσκευών ήχου που υποστηρίζουν τη διασύνδεση WAVEFORMATEXTENSIBLE της Microsoft.

- Υποστήριξη των ευρέως διαδεδομένων καρτών ήχου, όπως είναι ενδεικτικά οι ακόλουθες:

  - Creative Sound Blaster Audigy2 6.1

  - Creative Sound Blaster Audigy

  - Creative Sound Blaster Live! σειράς 5.1

  - Hercules DIGIFIRE 7.1

  - Hercules GameTheater XP 6.1/7.1

  - M-Audio Revolution 7.1

  - Terratec Aureon σειράς 5.1/6.1/7.1

  - Turtle Beach Santa Cruz

  - VideLogic Sonic Fury

- Συνιστάται να εγκαθιστάτε την πιο πρόσφατη έκδοση του προγράμματος οδήγησης από τον κατασκευαστή της κάρτας/συσκευής και να μη χρησιμοποιείτε κανένα από τα ενσωματωμένα προγράμματα οδήγησης των Windows, ώστε η λειτουργία εξόδου πολλαπλών καναλιών να εφαρμόζεται σωστά.

- Υποστηρίζει το DirectX Video Acceleration (DXVA) της Microsoft σε chip οθόνης ή ενσωματωμένα chipset των εταιρειών ATI, Intel, NVidia, SiS και VIA/S3. Οι λειτουργίες επιτάχυνσης συμπεριλαμβάνουν τις μονάδες Inverse Discrete Cosine Transform (Αντίστροφος διακριτός συνημιτονοειδής μετασχηματισμός), Hardware Motion Compensation (Αντιστάθμιση κίνησης υλικού) και Subpicture Alpha Blending (Ενσωμάτωση υπότιτλων). Υποστηρίζονται όχι μόνο τα Windows ME και τα Windows 98, αλλά επίσης τα Windows XP και τα Windows 2000.

- Εάν είναι ενεργοποιημένη η "Επιτάχυνση υλικού", σε ορισμένα συστήματα οι υπότιτλοι μπορεί να εμφανίζονται σε περίεργα χρώματα. Αυτό συμβαίνει επειδή το πρόγραμμα οδήγησης της οθόνης υποστηρίζει μόνο μια παλιά μορφή διασύνδεσης DXVA της Microsoft. Συνιστάται να εγκαθιστάτε την πιο πρόσφατη έκδοση του προγράμματος οδήγησης από τον αρχικό κατασκευαστή της κάρτας/chip για τη σωστή εφαρμογή της συγκεκριμένης λειτουργίας.

- Το PowerDVD 5.0 έχει βελτιστοποιηθεί πλήρως για τα σύνολα οδηγιών πολυμέσων, όπως είναι τα AMD 3D Now! Professional, Enhanced 3D Now!, 3DNow!, Intel Streaming SIMD Extensions 2 (SSE2), SSE, MMX, και την τεχνολογία Hyper-Threading.

- Συμβατό με τις νέες μονάδες DVD-RAM, DVD-R/RW, DVD+RW, DVD-Multi, DVD-Dual ή DVD-ROM/CD-RW με διασύνδεση IEEE 1394, USB 2.0, ATAPI, SCSI ή Card Bus, υπό την προϋπόθεση ότι η μονάδα συμμορφώνεται με το σύνολο εντολών SFF8090 και το SBP-2 (αν εφαρμόζεται).

- Συμβατό με όλα τα chipset Centrino, Socket 478, Socket 423, Socket 370, Slot 1, Socket A και Slot A από τις εταιρείες Intel, VIA, SiS, ALi, NVIDIA και AMD. Επίσης συμβατό και με τα συστήματα Transmeta Crusoe.

## Γενικά θέματα απόδοσης και ποιότητας αναπαραγωγής

- Η ενεργοποίηση των προφίλ βίντεο όπως τα "Έντονα χρώματα", "Κινηματογραφικό" ή "Φωτεινή εικόνα" αντί για το "Αρχικό" απαιτεί κατανάλωση περισσότερης ενέργειας από τη μονάδα CPU. Για να χρησιμοποιήσετε τα συγκεκριμένα προφίλ χρωμάτων, συνιστάται να χρησιμοποιήσετε ένα σύστημα με ταχύτητα επεξεργαστή τουλάχιστον 400MHz.

- Για να ενεργοποιήσετε τα ηχητικά εφέ, όπως Dolby για ακουστικά, εικονικό ηχείο Dolby, SRS TruSurroundXT, CLMEI και αποκωδικοποιητής Dolby Pro Logic II ή για την αναπαραγωγή τίτλων DVD με κομμάτια DTS digital surround, συνιστάται να χρησιμοποιήσετε ένα σύστημα με ταχύτητα επεξεργαστή 400MHz ή μεγαλύτερη και τουλάχιστον 128MB RAM.

- Στη λειτουργία 2 ηχείων (Ρυθμίσεις ήχου), η επιλογή "DirectSound3D" μπορεί να έχει ως αποτέλεσμα χαμηλότερη ένταση ήχου σε σχέση με τις επιλογές "Στερεοφωνικό" ή "Dolby Surround". Αυτό το φαινόμενο είναι φυσιολογικό.

### Αναπαραγωγή αρχείων DVD που βρίσκονται στο σκληρό δίσκο:

- Για φορμά DVD Video και DVD+VR, πρέπει να ανοίξετε το φάκελο "VIDEO_TS". Για φορμά DVD-VR πρέπει να ανοίξετε το φάκελο "DVD_RTAV".

- Η λειτουργία αυτόματης συνέχισης DVD δεν είναι διαθέσιμη.

- Μπορούν να οριστούν σελιδοδείκτες κατά τη διάρκεια της αρχικής αναπαραγωγής, αλλά δεν θα είναι διαθέσιμοι για ανάκτηση κατά την επόμενη αναπαραγωγή της ομάδας αρχείων.

### Λειτουργία DMA:

- Συνιστάται ΑΝΕΠΙΦΥΛΑΚΤΑ η ενεργοποίηση της λειτουργίας DMA της μονάδας DVD-ROM, ώστε να μειωθεί το ποσοστό φόρτωσης στη CPU κατά την ανάγνωση των DVD. Τα Windows XP, Windows 2000, Windows ME, Windows 98 και Windows 98SE έχουν ενσωματωμένη υποστήριξη DMA.

- Το βοηθητικό πρόγραμμα διαγνωστικών ελέγχων συστήματος της CyberLink εκκινείται αυτόματα μετά την εγκατάσταση του PowerDVD 5.0 για να βοηθήσει το χρήστη στην ενεργοποίηση της επιλογής DMA. Ωστόσο, στα Windows XP εμφανίζεται μόνο η κατάσταση DMA των μονάδων DVD-ROM, επειδή τα Windows XP ενεργοποιούν αυτόματα την υποστήριξη DMA κατά τη διαδικασία εγκατάστασης..

### Θέματα προβολής:

- Για να εξασφαλίσετε τη σωστή λειτουργία του PowerDVD, εγκαταστήστε το DirectX 8.1 ή μεταγενέστερη έκδοση.

- Για τη λειτουργία του PowerDVD 5.0 απαιτείται επιφάνεια επικάλυψης DirectDraw για βέλτιστη απόδοση και ποιότητα εικόνας βίντεο κατά την αναπαραγωγή. Σχεδόν όλες οι κάρτες οθόνης που διατίθενται σήμερα υποστηρίζουν αυτήν τη λειτουργία.

- Εάν δεν είναι δυνατή η δημιουργία επιφάνειας επικάλυψης DirectDraw, το PowerDVD 5.0 θα χρησιμοποιήσει μια λειτουργία μικρότερης ταχύτητας που ονομάζεται DirectDraw off-screen. Η αιτία για την αδυναμία δημιουργίας επιφάνειας επικάλυψης DirectDraw ενδέχεται να είναι οι υψηλές τιμές για τη διαβάθμιση χρωμάτων, την ανάλυση της επιφάνειας εργασίας ή τη συχνότητα ανανέωσης της οθόνης (το εύρος ζώνης που απομένει δεν επαρκεί για τη δημιουργία επιφάνειας επικάλυψης). Διαφορετικά, το πρόβλημα είναι ότι η κάρτα οθόνης απαιτεί την εγκατάσταση της τελευταίας έκδοσης του DirectX Runtime. Δοκιμάστε να μειώσετε την ανάλυση της επιφάνειας εργασίας, τη διαβάθμιση των χρωμάτων ή τη συχνότητα ανανέωσης και στη συνέχεια προσπαθήστε ξανά.

- Συνιστάται να ΜΗΝ εκτελέσετε το PowerDVD με ανάλυση 640x480, αφού η ανάλυση της εικόνας DVD είναι μεγαλύτερη.

## Θέματα σχετικά με CLEV/CLPV και απαιτήσεις του συστήματος

- Για να χρησιμοποιήσετε την τεχνολογία CLPV, συνιστάται να έχετε κάρτα γραφικών με μνήμη βίντεο 8MB ή μεγαλύτερη.

- Οι τεχνολογίες CLPV και CLEV αφορούν την προηγμένη επεξεργασία εικόνας βίντεο και απαιτούν υψηλή κατανάλωση ενέργειας από τη μονάδα CPU. Αν είναι ενεργοποιημένες και οι δύο αυτές λειτουργίες (και μάλιστα ταυτόχρονα με άλλα ηχητικά εφέ), συνιστάται να χρησιμοποιήσετε σύστημα με ταχύτητα επεξεργαστή τουλάχιστον 1.0GHz για βέλτιστη απόδοση.

- Οι τεχνολογίες CLPV και CLEV εφαρμόζονται μέσω ενός αποκωδικοποιητή βίντεο της CyberLink και επομένως δεν είναι διαθέσιμες όταν είναι ενεργοποιημένη η λειτουργία επιτάχυνσης εικόνας βίντεο.