# PowerDVD 5.0 Readme

(c) Copyright CyberLink Corp. 1997 - 2003

Kiitos, että valitsit PowerDVD 5.0:n!

Tämä Readme-tiedosto sisältää uusimmat tiedot PowerDVD 5.0:sta. PowerDVD 5.0:n täydelliset käyttöohjeet löydät käyttöoppaasta tai online-ohjeesta.

- Mitä uutta PowerDVD 5.0 tarjoaa

- Laitteistoyhteensopivuus

- Yleiset toistokykyyn ja -laatuun liittyvät asiat

- CLEV/CLPV-asiat ja järjestelmävaatimukset

## Mitä uutta PowerDVD 5.0 tarjoaa

### Ääni

- Tuki 8-kanavaisille äänikorteille ja jopa kahdeksalle eri äänikanavalle. (*)

- Dolby Virtual Speaker -tekniikan ansiosta voit nauttia virtuaalisesta surround-äänestä kahden kaiuttimen avulla. (*)

- CLMEI (CyberLink Multi-channel Environment Impression) -tekniikka muuntaa stereoäänen monikanavaiseksi äänilähdöksi. Valittavana on Musiikki- tai Elokuva-tila. (*)

- TruSurroundXT(tm)-kuuloke, joka perustuu SRS TruSurroundXT -tekniikkaan, tarjoaa optimaalisen kuulokeympäristön. Siinä on käytetty TruSurround-, vuoropuhelun selvennys- ja TruBass-tekniikkaa, jotka tuovat virtuaalisen surround- ja bassoäänen kuulokkeisiin. (*)

- Keston muutos -toiminnon ansiosta ääntä voi toistaa 0,5 - 2-kertaisella nopeudella äänenlaadun kärsimättä.

- 24/96 LPCM Direct Output tukee 24-bittistä (96 kHz) LPCM-äänilähtöä, jolloin ääni on entistä selvempi. Tämä ominaisuus edellyttää äänikorttia, joka tukee 24-bittistä (96 kHz) äänilähtöä.

Huomautus (*): Täydelliset monikanavaiset DTS/Dolby Digital-, Dolby-näennäiskaiutin-, CLMEI- ja TruSurroundXT-kuuloke-ominaisuudet ovat valinnaisia eivätkä ehkä ole käytettävissä omassa PowerDVD-versiossasi.

### Video

- CLEV (CyberLink Eagle Vision) -tekniikka havaitsee videosisällön dynaamisesti ja muuttaa sen kirkkauden, kontrastin ja värikylläisyyden suhteita, jolloin tuloksena on entistä tarkempi ja eloisampi videokuva.

- CLPV (CyberLink Pano Vision) -tekniikka, joka on epälineaarinen videokuvan venytystekniikka, muuntaa 4:3-videokuvan laajakuvanäytöksi (ja päinvastoin) kuvan laadun pysyessä lähes muuttumattomana.

### Toistomuodot

- Tukee kaikkia CD- ja & DVD-muotoja: VCD, SVCD, DVD-Video, DVD-R/RW, DVD+R/RW ja MiniDVD.

- Tukee DivX-koodattuja tiedostoja (.AVI, .DIX, .DIVX) sisäänrakennetun DivX-dekooderin avulla. (*)

- Tukee DVD-tiedostojen (DVD-Video, DVD-VR, DVD+VR) toistoa kaikista kiintolevyn kansioista.

- Yhteensopivuus: DVD-RAM-, DVD-R/RW-, DVD+R/RW-, DVD-Multi-, DVD-Dual- tai DVD-ROM/CD-RW-yhdistelmäasema, joiden liitäntä on IEEE 1394, USB2.0, ATAPI, SCSI tai CardBus.

Huomautus (*): DivX-dekooderi on valinnainen, joten sitä ei ehkä ole omassa PowerDVD-versiossasi.

### Navigointi- ja käyttösäätimet

- Mukautettavan Pikavalikon säädinryhmät voi näyttää tai piilottaa.

- Kirjanmerkkien katselussa voi nimetä kirjanmerkkejä uudelleen tai poistaa niitä.

- Mediatiedostot etsitään ja toistetaan levystä automaattisesti ilman toistoluetteloa.

### Muita toimintoja

- Äänitoimintojen ilmaisin näyttää, mitkä äänitoiminnot on lisätty omaan PowerDVD-versioosi.

- Kuvakulmailmaisin näyttää DVD-kuvakulmatiedot, kun ohjelma havaitsee usean kuvakulman kohtauksia.

- Parannetulla pikakuvatoiminnolla voi määrittää pikakuvan kohteen ja kuvakoon (alkuperäinen videokuva, videoikkunan koko ja mukautettu koko).

## Laitteistoyhteensopivuus

- Täydellinen monikanavatuki (4, 6, 7 tai 8 kanavaa) ja S/PDIF-äänilaitetuki mm. seuraavien valmistajien laitteille: Analog Devices, Aureal, Creative, Cirrus/Crystal, CMedia, ESS, Fortemedia, KCTech, Philips/VLSI, Realtek, Sigmatel, SiS, TI, Yamaha, VIA ja kaikki muut äänilaitteet, jotka tukevat Microsoftin WAVEFORMATEXTENSIBLE -liitäntää.

- Tuki yleisille äänikorteille, joita ovat esimerkiksi seuraavat:

  - Creative Sound Blaster Audigy2 6.1

  - Creative Sound Blaster Audigy

  - Creative Sound Blaster Live! 5.1 -tuoteperhe

  - Hercules DIGIFIRE 7.1

  - Hercules GameTheater XP 6.1/7.1

  - M-Audio Revolution 7.1

  - Terratec Aureon 5.1/6.1/7.1 -tuoteperhe

  - Turtle Beach Santa Cruz

  - VideLogic Sonic Fury

- Jotta monikanavainen äänilähtö toimisi kunnolla, on suositeltavaa asentaa uusin kortin/laitteen alkuperäiseltä valmistajalta saatava laiteohjain eikä käyttää Windowsin mukana tulevia ohjaimia.

- Tukee Microsoft DirectX Video Acceleration (DXVA) -tekniikkaa näyttöpiireissä tai integroiduissa piirisarjoissa, joiden valmistaja on ATI, Intel, NVidia, SiS tai VIA/S3. Kiihdytintoimintoja ovat seuraavat: Inverse Discrete Cosine Transform, Hardware Motion Compensation ja Subpicture Alpha Blending. Ohjelma tukee Windows ME:n ja Windows 98:n lisäksi myös Windows XP:tä ja Windows 2000:ta.

- Jos laitteistokiihdytys on käytössä, tekstitys voi olla poikkeavan värinen joissakin järjestelmissä. Tämä johtuu siitä, että näytönohjain tukee ainoastaan aiempaa Microsoft DXVA -liitäntää. Suosittelemme asentamaan kortin tai piirin valmistajalta saatavan uusimman laiteohjaimen, jotta tämä toiminto toimisi virheettömästi.

- PowerDVD 5.0 on täysin optimoitu multimediakäskyille (esim. AMD 3D Now!). Käytetyt tekniikat: 3DNow! Professional, Enhanced 3D Now!, Intel Streaming SIMD Extensions 2 (SSE2), SSE, MMX ja Hyper-Threading.

- Yhteensopiva seuraavien uusien laitteiden kanssa: DVD-RAM-, DVD-R/RW-, DVD+RW-, DVD-Multi-, DVD-Dual- ja DVD-ROM/CD-RW-yhdistelmäasemat, joiden liitäntä on 1394, USB 2.0, ATAPI, SCSI tai Card Bus (jos käytössä SFF8090-käskykanta ja mahdollisesti SBP-2.)

- Yhteensopiva kaikkien Centrino-, Socket 478-, Socket 423-, Socket 370-, Slot 1-, Socket A- ja Slot A-piirisarjojen kanssa (Intel, VIA, SiS, ALi, NVIDIA ja AMD). Yhteensopiva myös Transmeta Crusoe -järjestelmien kanssa.

## Yleiset toistokykyyn ja -laatuun liittyvät asiat

- Videoprofiilien "Eloisa", "Teatteri" tai "Kirkas" käyttö "Alkuperäinen"-profiilin sijasta rasittaa suoritinta normaalia enemmän. Jos käytät näitä väriprofiileja, käytössä on oltava vähintään 400 MHz:n järjestelmä.

- Äänitehosteiden, kuten Dolby-kuulokkeen, Dolby-näennäiskaiuttimen, SRS TruSurroundXT:n ja CLMEI:n, tai Dolby Pro Logic II -dekooderin käyttö tai digitaalisia DTS-surround-raitoja sisältävien DVD-nimikkeiden toisto edellyttää 400 MHz:n tai nopeampaa järjestelmää ja vähintään 128 megatavua muistia.

- 2 kaiutinta -tilassa (Ääniasetukset) DirectSound3D-asetuksen äänenvoimakkuus voi olla heikompi kuin Stereo- tai Dolby Surround -asetusta käytettäessä. Tämä on normaalia.

### DVD-tiedostojen toistaminen kiintolevyltä:

- Jos käytössä on DVD Video- tai DVD+VR-muoto, avaa VIDEO_TS-kansio. Jos käytössä on DVD-VR-muoto, avaa DVD_RTAV-kansio.

- DVD:n automaattinen jatkotoiminto ei ole käytettävissä.

- Kirjanmerkkejä voi asettaa ensimmäisessä toistossa, mutta niitä ei saa haettua esiin toistettaessa tiedostosarjaa uudelleen.

### DMA-tila:

- On ERITTÄIN suositeltavaa ottaa DVD-ROM-aseman DMA-tila käyttöön, jotta voitaisiin vähentää suorittimen kuormitusta DVD:n käytössä. Windows XP, Windows 2000, Windows ME, Windows 98 ja Windows 98SE sisältävät kaikki DMA-tuen.

- CyberLinkin vianmääritysohjelma käynnistyy automaattisesti PowerDVD 5.0:n asennuksen jälkeen ja auttaa ottamaan DMA-ominaisuuden käyttöön. Windows XP näyttää kuitenkin vain DVD-ROM-asemien DMA-tilan, koska Windows XP ottaa DMA-tuen käyttöön oletusarvoisesti järjestelmän asennuksen yhteydessä.

### Katseluun liittyviä asioita:

- Jotta PowerDVD toimisi kunnolla, asenna DirectX 8.1 tai uudempi versio.

- PowerDVD 5.0 saavuttaa parhaan mahdollisen toistokyvyn ja videokuvan laadun, kun koneessa on käytössä DirectDraw-kerrostuspinta. Useimmat uudenaikaiset näyttökortit tukevat tätä ominaisuutta.

- Jos DirectDraw-kerrostuspintaa ei voida luoda, PowerDVD 5.0 käyttää hitaampaa tilaa nimeltä DirectDraw Off-Screen. Syitä siihen, että DirectDraw-kerrostuspintaa ei voi luoda, voivat olla värien määrä, näytön suuri tarkkuus tai liian nopea virkistystaajuus, jolloin kerrostuspinnan luomiseen ei jää riittävästi kaistanleveyttä. Syynä voi myös olla se, että näyttökortti edellyttää uusimman DirectX Runtime -version asennusta. Voit kokeilla pienempää tarkkuutta, värimäärää tai virkistystaajuutta ja yrittää sitten uudelleen.

- Ei ole suositeltavaa käyttää PowerDVD:tä pienemmillä tarkkuuksilla kuin 640 x 480, sillä DVD-nimikkeiden videokuvan tarkkuus on tätä suurempi.

## CLEV/CLPV-asiat ja järjestelmävaatimukset

- CLPV:n käyttö edellyttää näyttökorttia, jossa on vähintään 8 megatavua muistia.

- CLPV ja CLEV ovat vaativia näyttötekniikoita, jotka edellyttävät suurta suoritintehoa. Jos kumpikin näistä toiminnoista on käytössä (erityisesti yhdessä muiden äänitehosteiden kanssa), optimaalinen suorituskyky edellyttää vähintään 1,0 GHz:n järjestelmää.

- CLPV ja CLEV on toteutettu CyberLink-videodekooderin avulla, joten ne eivät ole käytettävissä, jos laitteistokiihdytys on käytössä.